Publication: Magyar Közlöny
Issue: MK-2005-81 (Year: 2005, Number: 81)
Era: 2004-2010
Section: VII. számú melléklet a 2005. évi LII. törvényhez
Paragraph Index: 484

(1) A haszonhúzó számára adóügyi illetõséggel bíró szerzõdõ fél a következõ rendelkezésekkel összhangban biztosítja minden – a Brit Virgin-szigetek által az e Megállapodásban említett forrásadó kivetése okán esetlegesen felmerülõ – kettõs adóztatás kiküszöbölését: (a) amennyiben a haszonhúzó javára jóváírt kamat a Brit Virgin-szigeteken forrásadó tárgyát képezte, Magyarország – nemzeti jogával összhangban – a forrásadó összegével megegyezõ adójóváírást biztosít. Amennyiben ez az összeg meghaladja Magyarország nemzeti joga szerint fizetendõ adó összegét, e szerzõdõ fél a forrásadó többletösszegét visszafizeti a haszonhúzónak; (b) amennyiben az e Megállapodás 5. cikkében említett forrásadón felül a haszonhúzó javára jóváírt kamatot bármely egyéb típusú forrásadó terheli, és az adóügyi illetõséggel bíró szerzõdõ fél – nemzeti jogával vagy a kettõs adózási egyezményekkel összhangban – adójóváírást biztosít az ilyen jellegû forrásadókra, az ilyen jellegû forrásadót az e cikk (a) albekezdésében meghatározott eljárás alkalmazása elõtt jóvá kell írni.

Source: https://magyarkozlony.hu/hivatalos-lapok/cebbccb780c71d0fb2979dbb3cdd38c52ff73a0c/dokumentumok/c60a90e067ab76dbd1ca456adceff18feeece29f/letoltes